Deg usalaɣ-agi (irrir 3) nessaweḍ nejmeɛ-d seddis (6) n yemyagen , mi sen-nexdem taseftit ɣer wummid akked wurmir s “ad” ha-ta acu i d-nufa : -Imyagen-agi di talɣa taḥerfit llan s usalaɣ (irrir3). mi sen-nexdem taseftit ɣer wummid , nufa-d kraḍ n tijra , tamezwarut llan anda yemyagen yuɣal usalaɣ (rrer3) aɣelluy n taɣra “a” yellan di tazwara n yemyagen-a akked ubeddel n teɣra yellan sdat tergalt tis snat iɣri tuɣal “e” i→e ( ifrin , idyiq , icbiḥ , ibɛid) . tis snat, di yiwen umyag ibeddel usalaɣ ɣer (rerrir3) (berrik) yella-d uɣelluy n taɣra “i” yellan di tazwara n umyag-a akked tmerna n taɣra tilemt “e” sdat tergalt tamezwarut, tis kraḍ amyag (ibnin), yuɣal usalaɣ-ines (rrir3) Yella yiwen umyag yella-d deg-s tussda n tergalt (ibrik; berrik) yuɣal s usalaɣ (rRir3).